บาทเปิด 35.44 บาทต่อดอลล่าร์ กลับมาอ่อนค่า
เงินบาทเปิดตลาด 35.44 บาทต่อดอลล่าร์ กลับมาอ่อนค่า หลังประธานเฟดออกมายืนยันทิศทางการขึ้นดอกเบี้ย
19 ม.ค. 2560

เงินบาทเปิดตลาด 35.44 บาทต่อดอลล่าร์ กลับมาอ่อนค่า หลังประธานเฟดออกมายืนยันทิศทางการขึ้นดอกเบี้ย
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 35.44 บาท/ดอลลาร์ อ่อนค่า จากปิดตลาดเย็นวานนี้ที่ 35.30 บาท/ดอลลาร์ โดยเคลื่อนไหวในทิศทางเดียวกับค่าเงินภูมิภาค เนื่องจากมีแรงซื้อดอลลาร์กลับเข้ามาในตลาด หลังนางเจเน็ต เยลเลน ประธานธนาคารกลางสหรัฐฯ (เฟด) ออกมายืนยันถึงทิศทางการปรับขึ้นดอกเบี้ย ทำให้เกิดความชัดเจนมากขึ้นกว่าการแถลงนโยบายของนายโดนัลด์ ทรัมป์ ว่าที่ประธานาธิบดีสหรัฐฯ ก่อนหน้านี้
"บาทอ่อนค่าจากเย็นวานนี้มากเนื่องจากมีแรงซื้อดอลลาร์กลับเข้ามาในตลาด หลังประธานเฟดออกมายืนยันเรื่องการปรับขึ้นดอกเบี้ย" นักบริหารเงิน กล่าว
นักบริหารเงิน ประเมินกรอบการเคลื่อนไหวของค่าเงินบาทวันนี้ไว้ระหว่าง 35.40-35.50 บาท/ดอลลาร์
"บาทน่าจะเคลื่อนไหวในกรอบหลังจากปรับตัวอ่อนค่าจากวานนี้มามาก" นักบริหารเงิน กล่าว